نیناسیمون

نینا سیمون موسیقی دی دنیا دی ہک وݙی ہستی، جاز تے بلوز دی گلوکارہ ہن۔ نینا دا تعلق یوں تاں امریکہ دی ریاست نارتھ کیرولائنا نال ہئی پر اوہ خاصا عرصہ فرانس وچ رہائش پزیر رہیاں۔ انیہویں صدی دے پنجویں دہائی (1950ء دی دہائی) وچ انّھاں نے اون ویلے دے امریکی معاشرے وچ موجود نسلی تعصب دا سامݨا کیتا تے غیر معمولی طور تے نیویارک دے ہک مایہ ناز موسیقی دے اسکول وچ پیانو دی تربیت گھدی۔ اوہ امریکہ وچ نسلی تعصب دے خلاف جاری تحریکاں نال وابستہ رہیاں تے متنازع شخصیت میلکم ایکس دے نال وی انّھاں دا رابطہ رہیا۔

1959ء وچ انّھاں نے اپݨا پہلا ڳاݨا ڳایا، جیندے بعد انّھاں دا شہرۂ آفاق ڳاݨا "My Baby Just Cares for Me" سامݨے آیا، جیہڑا بیہویں صدی دا سب توں زیادہ سݨیا ونڄݨ والا ڳاݨا قرار ݙتا ویندا ہئی۔ ایہ ڳاݨا 1980ء دی دہائی وچ ہک واری ول جاری کیتا ڳیا تے این٘دا پہلی واری دی طرح مقبول تھیا۔

نینا سیمون اپݨے سخت مزاج دی وجہ نال ٻہوں مشہور ہن۔ اوہ عموماً اپݨے کنسرٹ تے ٻہوں تاخیر نال پُڄدیاں ہن تے انّھاں نے ہک واری اپݨی ریکارڈنگ کمپنی دے مالک تے غصے وچ آ کے گولی وی چلا ݙتی ہئی۔

نینا کوں انّھاں دے پیانو بجاوݨ دے منفرد انداز تے انّھاں دی مخصوص آواز دی وجہ نال آنوݨ والیاں صدیوں وچ یقیناً ٻہوں چاہت نال یاد رکھیا ویسی۔

 حوالے 

ونکی:ویکی ڈیٹا دے مواد کوں ورتاوݨ آلے صفحے
ونکی:ویکی ڈیٹا کنوں انج مختصر وضاحت
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا کنوں ماخوذ پیشہ ورانہ ٻولی
ونکی:اردو ٻولی دے متن آلے مضمون
ونکی:مادر علمی ویکی ڈیٹا کنوں ماخوذ